Diari Oficial de la Generalitat Valenciana


Sumari del DOGV 5939, del 23-01-2009 (2009/497)

Informació pública del text refós del modificat del projecte d'urbanització i de la memòria de retaxació de càrregues d'urbanització del Programa d'Actuació Integrada del Sector 2 Industrial del sòl urbanitzable de Massamagrell.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5939

Data del DOGV
:   23-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/497


Data del document
:   30-12-2008

Organisme emissor
:   Ajuntament de Massamagrell

Tipus de document
:   Informació Pública

Descriptors 

:   * Massamagrell
    * administració local
    * pla d'urbanisme

Informació pública del text refós del modificat del projecte d'urbanització i de la memòria de retaxació de càrregues d'urbanització del Programa d'Actuació Integrada del Sector 2 Industrial del sòl urbanitzable de Massamagrell. [2009/497]  
Indeluba, SL, amb domicili social a València, CP 46770, carrer Álvaro de Bazán, número 10-12, entresòl, local 6, i CIF B-96997077, en la condició d'agent urbanitzador del Programa d'Actuació Integrada de la Unitat d'Execució Única del Sector 2 Industrial del sòl urbanitzable de Massamagrell, ha presentat a l'Ajuntament de Massamagrell, a l'efecte del tràmit aprovatori, el text refós del modificat del projecte d'urbanització i de la memòria de retaxació de càrregues d'urbanització del Programa d'Actuació Integrada del Sector 2 Industrial del sòl urbanitzable de Massamagrell, subscrit per l'enginyer de camins, canals i ports Manuel Usó Moles, datat en novembre de 2008, que ha tingut informe favorable dels servicis municipals, supeditat el caràcter favorable de l'informe a la introducció en la memòria de retaxació de determinada esmena, que ha sigut posteriorment presentada.   
De conformitat amb el que disposen els articles 168.3 de la Llei 16/2005, de 30 de desembre, de la Generalitat Valenciana, Urbanística Valenciana (LUV), i 390 del Reglament d'Ordenació i Gestió Territorial i Urbanística, aprovat pel Decret 67/2006, del Consell (ROGTU), a l'efecte de consulta dels instruments esmentats i l'expedient administratiu, i de presentació d'al·legacions, s'ha remés avís-notificació als que consten en l'expedient del projecte de reparcel·lació aprovat com a titulars de drets afectats per l'actuació, i s'ha sol·licitat la publicació del present anunci en el Diari Oficial de la Comunitat Valenciana i en un periòdic d'àmplia difusió en la localitat.   
Durant el termini de 15 dies hàbils següents a la publicació de l'anunci, podrà comparéixer qualsevol interessat, dins de l'horari d'atenció al públic (de 10.00 a 14.00 hores), en les dependències de l'Ajuntament de Massamagrell, síties a Massamagrell, plaça de la Constitució, número 12 (segona planta, Urbanisme), codi postal 46342, on estarà depositada una còpia de l'esmentada documentació, a fi d'examinar-la i presentar al·legacions.  
En compliment d'allò que s'ha assenyalat en els articles 554.1.e del ROGTU i 10 de l'Orde de 26 d'abril de 2007 de la Conselleria de Territori i Habitatge, la documentació completa objecte del tràmit estarà igualment exposada durant el termini de la informació pública en la pàgina web www.massamagrell.es. Estarà així mateix disponible, als efectes previstos en l'article 562.d del ROGTU, per a aclarir dubtes sobre el seu contingut, prèvia concertació telefònica de la corresponent cita, el següent tècnic redactor: Juan Pablo Bárcena Álvarez, en el seu despatx professional siti a València, passeig Albereda, número 34-6ª, codi postal 46573 (telèfon 956 502 932), els dimarts i dijous de cada setmana, en horari d'oficina.  
Massamagrell, 30 de desembre de 2008.- L'alcalde president: Miguel Bailach Luengo.